laion/Wikipedia-Exotic huggingface dataset:
ইবনে মুফলিহ

ইবনে মুফলিহ আল-মাকদিসি, পুরো নাম "শামসুদ্দীন আবু আব্দুল্লাহ মুহাম্মাদ ইবনে মুফলিহ ইবনে মুহাম্মাদ ইবনে মুফাররায আল-রামিনী আল-মাকদিসী" (৭১০-৭৬৩ হিজরি/ ১৩১০-১৩৬২ ঈসায়ী), হাম্বলি আইনশাস্ত্রের একজন গুরুত্বপূর্ণ ব্যক্তিত্ব তার সময়কার হাম্বলি ফিকহের অন্যতম শ্রেষ্ঠ বিদ্বান লেখক ছিলেন। তিনি ছিলেন আইনজ্ঞ এবং আইনজ্ঞদের মধ্যে প্রধানতম ব্যক্তি। তিনি তার শাস্ত্রের অভিভাবক হিসেবে গ্রহণ করেছিলেন যুগশ্রেষ্ঠ হাম্বলী স্কলার এবং মুজাদ্দিদ ইবনে তাইমিয়াহ রহঃ-কে। ইবনে মুফলিহ বিয়ে করেন হাম্বলী আইনশাস্ত্রবিদ কাযীউল কুযাত জামালুদ্দীন মারদাউঈ (৭০০-৭৬৯/ ১৩০০-১৩৬৭) এর কন্যাকে। তাদের ছিল সাত সন্তান; ৫ ছেলে, ২ মেয়ে। তিনি তার জীবন অতিবাহিত করেন লেখালেখি এবং শিক্ষকতা মধ্য দিয়ে। দামেস্কের তিনটি হাম্বলী মাদ্রাসায় অধ্যাপনা করেন যেগুলো ছিল আল-জাওযীয়্যা, আল-সাহিবিয়্যাহ এবং আল-'উমারিয়্যাহ। ৭৬৩ হিজরিতে মৃত্যু বরণ করেন। তিনি বিশেষ নজর দিয়েছিলেন ইবনে তাইমিয়াহ কর্তৃক রচিত আইনবিজ্ঞানে। তিনি তার সময়কার ইমামুল হানাবিলা ছিলেন। ইবনুল কায়্যিম তাঁর সম্পর্কে বলেছিলেন, “এই গ্রহে ইমাম আহমাদের মাযহাবের ব্যাপারে ইবনু মুফলিহ এর চেয়ে অধিক জ্ঞানী আর কেউ নেই"। তার কিছু গ্রন্থ হাম্বলী ফিকহের প্রাথমিক যুগের হারিয়ে যাওয়া কাজগুলোর কিছু অংশ ধরে রেখেছে। তাঁর রচিত উল্লেখযোগ্য গ্রন্থের মধ্যে রয়েছে— আল-আদাব আশ-শারয়্যিয়াহ— (৩ খণ্ডে, ১৯৩০ সালে কায়রো থেকে প্রকাশিত), ইবনে আকিলের কিতাবুল ফুনুনের কিছু সংগ্রহ এখানে বিদ্যমান। উসুলুল ফিকহ উপরোক্ত দুইটি গ্রন্থই হাম্বালিদের নিকট উসুল ও আদবের ক্ষেত্রে মু‘তামাদ গ্রন্থ হিসেবে বিবেচ্য। আল-ফুরু— মাযহাবে তাঁর সর্বাধিক গুরুত্বপূর্ণ কাজ। এটি পরবর্তীদের কাছে মাযহাবের অন্যতম নির্ভরযোগ্য উৎস [মু‘তামাদ গ্রন্থ] হয়ে উঠে। এতে তিনি মাযহাবের অগণিত শাখাগত মাসআলা একত্র করেছেন, মাযহাবের আভ্যন্তরীণ মতপার্থক্য কিংবা অন্য মাযহাবের সাথে মতপার্থক্য বিষয়ে আলোচনা এনেছেন, শাইখুল ইসলাম ইবনে তাইমিয়ার ইখতিয়ারাত উল্লেখ করেছেন। আল-মুক্বনি‘র ব্যাখ্যাগ্রন্থ হেলাল, ইমরান (২০২১)। হাম্বলি মাযহাবের ক্রমবিকাশ। হাম্বলী ফিকহ্। পৃষ্ঠা ১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ইসহাক জমিদার বাড়ি

ইসহাক জমিদার বাড়ি বাংলাদেশের চট্টগ্রাম বিভাগের লক্ষ্মীপুর জেলার অন্তর্ভুক্ত এক ঐতিহাসিক জমিদার বাড়ি। ভারত উপমহাদেশের ব্রিটিশ শাসন আমলে এই জমিদার বাড়িটি প্রতিষ্ঠিত হয়। এই জমিদার বাড়ির প্রতিষ্ঠাতা ছিলেন ইসহাক চৌধুরী। যা প্রায় ষোল একর জমিতে নির্মাণ করা হয়। এই জমিদার বাড়িটি আগে মনির উদ্দিন ভূঁইয়া বাড়ি নামে পরিচিত ছিল। মনির উদ্দিন ভূঁইয়া ছিলেন এই বাড়ির প্রথম স্থপতি। তিনি জমিদার ইসহাক চৌধুরীর দাদা। পরে জমিদার ইসহাক চৌধুরী ব্রিটিশদের কাছ থেকে জমিদারি কিনে এই বাড়িতে জমিদারি প্রতিষ্ঠিত করেন। তাই পরবর্তীতে এই জমিদার বাড়িটি ইসহাক জমিদার বাড়ি নামে পরিচিতি পায়। লক্ষ্মীপুরর সদর উপজলা হতে সড়ক পথে হামছাদি ইউনিয়ন পরিষদের পূর্ব পাশে দিয়ে আধা কিলোমিটারের রাস্তা। জমিদার বাড়ি ইসহাক জমিদার বাড়ি - উত্তর হামছদি ইউনিয়ন পরিষদ তথ্য বাতায়ন[স্থায়ীভাবে অকার্যকর সংযোগ]
২৯ ফেব্রুয়ারি

২৯ ফেব্রুয়ারি গ্রেগরীয় বর্ষপঞ্জী অনুসারে বছরের ৬০তম দিন। বছর শেষ হতে আরো ৩০৫ (অধিবর্ষে ৩০৬) দিন বাকি রয়েছে। ১৫০৪ - ক্রিস্টোফার কলম্বাস তার জ্যোতির্বিজ্ঞানের জ্ঞান কাজে লাগিয়ে একটি চন্দ্রগ্রহণের ভবিষ্যদ্বাণী করেন। ১৭০৪ - রানি অ্যানির যুদ্ধে ফরাসি এবং আমেরিকান আদিবাসীরা ব্রিটিশ ম্যাসেচুয়েটসের একটি গ্রাম আক্রমণ করে। ১৭১২ - সুইডেনে ২৯ ফেব্রুয়ারির পর ৩০ ফেব্রুয়ারি পালনের সিদ্বান্ত হয়। এর কারণ তারা আগের নিয়মে ফিরতে চেয়েছিল। ১৭৯৬ - যুক্তরাষ্ট্র আর গ্রেট ব্রিটেনের মধ্যে ঐতিহাসিক ওয়াশিংটন চুক্তির স্বাক্ষরিত হয়। ১৮৫৬ - লর্ড ক্যানিং গভর্নর জেনারেলের দায়িত্ব গ্রহণ করেন। ১৮৬৪ - যুক্তরাষ্ট্রের গৃহযুদ্ধের সময় ‘Kilpatrick-Dahlgren Raid’ ব্যর্থ হয়। ধূলিস্যাৎ হয় ১৫ হাজার ইউনিয়ন সৈন্যকে মুক্ত করার অভিযান। ১৯৩৬ - গন উইথ দ্য উইন্ড ছবির জন্য ম্যাক ড্যানিয়েল প্রথম আফ্রিকান আমেরিকান হিসেবে অস্কার পান। ১৯৪০ - ফিনল্যান্ড এবং রাশিয়ার ভেতর শীতকালীন যুদ্ধের শান্তি আলোচনা শুরু হয়। ১৯৪৪ - দ্বিতীয় বিশ্বযুদ্ধের সময় পাপুয়া নিউ গিনির অ্যাডমিরালটি দ্বীপ মার্কিন বাহিনী আক্রমণ করে। ১৯৫৬ - দক্ষিণ চব্বিশ পরগনা জেলা গ্রন্থাগার প্রতিষ্ঠিত হয় বিদ্যানগরে। ব্রিটিশ পররাষ্ট্রসচিব জন সেলওয়েন লয়েড তার মধ্যপ্রাচ্য শান্তি মিশন শুরু করেন। ১৯৬০ - প্রচন্ড ভূমিকম্পে মরক্কোর আগাদির নগর বিধ্বস্ত হয় এবং ১৫ হাজারেরও বেশি লোক মারা যায়। ১৯৭২ - বাংলাদেশকে স্বাধীন দেশ হিসেবে স্বীকৃতি প্রদান করে মালাউই। ১৯৮৪ - ১৫ বছর দেশ শাসন করা কানাডার প্রধানমন্ত্রী পিয়েরে ট্রুডেও নির্বাচনে হেরে গিয়ে পদত্যাগ করেন। ১৯৯৬ - বসনিয়ার রাজধানী সারয়েভোতে সার্ব সেনাবাহিনীর অবরোধ আনুষ্ঠানিকভাবে সমাপ্ত ঘোষণা করা হয়। ২০০৪ - হাইতির প্রেসিডেন্ট জাঁ বেত্রাদঁ আরিস্তিদকে সেনাবাহিনী ক্ষমতাচ্যুত করে। ২০২৪ - ঢাকার বেইলি রোডে বহুতল ভবনে ভয়াবহ আগুনে ৪৬ জন নিহত হয়। ১৪৬৮ - পোপ দ্বিতীয় পল (মৃত্যু ১৫৪৯) ১৬৯২ - জন বায়রম, ইংরেজ কবি (মৃত্যু ১৭৬৩) ১৭৩৬ - অ্যান লি, ইংরেজ-আমেরিকান ধর্মীয় নেতা (মৃত্যু ১৭৮৪) ১৮৯৬ - মোরারজি দেসাই, ভারতীয় রাজনীতিবিদ, ভারতের ৪র্থ‌ প্রধানমন্ত্রী (মৃত্যু ১৯৯৫) ১৯২০ - হাওয়ার্ড‌ নেমেরভ, আমেরিকান কবি (মৃত্যু ১৯৯১) ১৯৪০ - পেট্রিয়ার্ক‌ প্রথম বার্থোলোমিউ ১৯৪৮ - মামুনুর রশীদ, বাংলাদেশি নাট্যকার ও অভিনেতা। ১৯৫৬ - জেরি ফ্রাই, আমেরিকান বেসবল খেলোয়াড় ১৯৮৪ - ক্যাম ওয়ার্ড, কানাডীয় আইস হকি খেলোয়াড় ১৯৯২ - শন অ্যাবোট, অস্ট্রেলীয় ক্রিকেটার ১৯৯২ - মোঃ শাকিল সারোয়ার , বাংলাদেশী নাগরিক ও ব্যবসায় ১৯৯৬ - ক্লডিয়া উইলিয়ামস, নিউজিল্যান্ডের টেনিস খেলোয়াড় ৯৯২ - ফরাসি আর্চবিশপ ওসওয়াল্ড (জন্ম ৯২৫) ১৬০৪ - জন উইটগিফট, ইংরেজ আর্চবিশপ (জন্ম ১৫৩০) ১৮২০ - জোহান জোয়াকিম এস্কেনবার্গ‌, জার্মান ইতিহাসবিদ ও সমালোচক (জন্ম ১৭৪৩) ১৮৬৮ - প্রথম লুডউইগ (জন্ম ১৭৮৬) ১৯০৮ - পেট গেরেট, আমেরিকান শেরিফ (জন্ম ১৮৫০) ২০০০ - প্রেমাংশু বসু, শ্রীমঞ্চ নাট্যসংস্থার প্রতিষ্ঠাতা, মঞ্চাভিনেতা, নাট্যনির্দেশক। (জ.১৯২৫) কায়লা রোল্যান্ড, নিহত আমেরিকান (জন্ম ১৯৯৩) ২০০৮ - জ্যানেট কাগান, আমেরিকান লেখক (জন্ম ১৯৪৬) ২০০৮ - আকিরা ইমাদা, জাপানি পণ্ডিত ও দার্শনিক (জন্ম ১৯২২) ২০১২ - ডেভি জোন্স, ইংরেজ গায়ক (জন্ম ১৯৪৫) ২০১২ - পি. কে. নারায়ণ পানিকর, ভারতীয় সামাজিক নেতা (জন্ম ১৯৩০) উইকিমিডিয়া কমন্সে ২৯ ফেব্রুয়ারি সংক্রান্ত মিডিয়া রয়েছে।
রামু থানা

রামু থানা বাংলাদেশের কক্সবাজার জেলার অন্তর্গত রামু উপজেলার একটি থানা। রামু থানা গঠিত হয় ১৯০৮ সালে। রামু উপজেলার ১১টি ইউনিয়নের প্রশাসনিক কার্যক্রম রামু থানার আওতাধীন। ইউনিয়নসমূহ: ১নং ঈদগড় ২নং গর্জনিয়া ৩নং কচ্ছপিয়া ৪নং কাউয়ারখোপ ৫নং ফতেখাঁরকূল ৬নং জোয়ারিয়ানালা ৭নং রাজারকূল ৮নং দক্ষিণ মিঠাছড়ি ৯নং খুনিয়াপালং ১০নং চাকমারকূল ১১নং রশিদনগর রামু উপজেলা কক্সবাজার জেলা "থানা, রামু, কক্সবাজার - থানা, রামু, কক্সবাজার"। police.ramu.coxsbazar.gov.bd।  "রামু উপজেলা - বাংলাপিডিয়া"। bn.banglapedia.org।
চলমান প্রোগ্রামিং ভাষা

কম্পিউটার বিজ্ঞানের পরিভাষায় চলমান প্রোগ্রামিং ভাষা (ইংরেজি: Dynamic programming language) বলতে এক শ্রেণীর উচ্চস্তরের প্রোগ্রামিং ভাষাকে বোঝায়। অন্যান্য অনেক প্রোগ্রামিং ভাষা যে কাজ গুলি কম্পাইলকরণ ধাপে নিষ্পন্ন করে, চলমান প্রোগ্রামিং ভাষাগুলিতে সেই কাজগুলি প্রোগ্রাম "রান" করার সময়, "চলমান" অবস্থায় নিষ্পন্ন করা হয়। এদের মধ্যে আছে প্রোগ্রামে নতুন কোড যোগ করা, প্রোগ্রামের ডেফেনিশন ও অবজেক্টগুলি সম্প্রসারণ করা, টাইপ ব্যবস্থা পরিবর্তন করা, ইত্যাদি এবং এগুলি সবই প্রোগ্রাম নির্বাহ বা "রান" করার সময় সংঘটিত হয়। চলমান ভাষা হলেই যে তার টাইপ ব্যবস্থা চলমান হবে এরকম নিশ্চয়তা নেই। তবে বেশির ভাগ চলমান প্রোগ্রামিং ভাষায় চলমান টাইপকৃত (dynamically typed)। জাভাস্ক্রিপ্ট, পাইথন, রুবি, পিএইচপি, লুয়া, পার্ল ইত্যাদি জনপ্রিয় চলমান প্রোগ্রামিং ভাষা। নিম্নলিখিত প্রোগ্রামিং ভাষাগুলো সাধারণত চলমান প্রোগ্রামিং ভাষা বলে মনে করা হয়: ActionScript BeanShell সি শার্প (using Reflection) Clojure Cobolscript ColdFusion Markup Language Common Lisp and most other লিস্প Dylan E Elixir Erlang Gambas GDScript Groovy জাভা (using Reflection) জাভাস্ক্রিপ্ট Julia লুয়া ম্যাটল্যাব / Octave অবজেক্টিভ সি পার্ল পিএইচপি PowerShell Prolog Python R Rebol রুবি Smalltalk SuperCollider Tcl VBScript Wolfram Language Chapter 24. Dynamic language support| Static.springsource.org| তারিখ=2013-07-17| "Archived copy"। ২০১২-০২-১৩ তারিখে মূল থেকে আর্কাইভ করা। সংগ্রহের তারিখ ২০১৪-০৩-০২।
কাটি ফিরকি

কাটি ফিরকি (বৈজ্ঞানিক নাম: Aeromachus stigmata (Moore)) এক প্রজাতির ছোট আকারের প্রজাপতি। এরা ‘হেসপেরায়িডি’ গোত্রের এবং 'হেসপেরায়িনি' উপগোত্রের সদস্য। ভারতে এই প্রজাতিটি দুষ্প্রাপ্য। কাটি ফিরকি এর প্রসারিত অবস্থায় ডানার আকার ২২-২৮ মিলিমিটার দৈর্ঘের হয়। ভারতে প্রাপ্ত কাটি ফিরকি এর উপপ্রজাতিসমূহ হল- Aeromachus stigmata stigmata Moore, 1878 – Himalayan Veined Scrub Hopper Aeromachus stigmata obsoleta Moore, 1878 – Patkai Veined Scrub Hopper এই প্রজাতিকে ভারতের পূর্ব হিমালয় থেকে উত্তর-পূর্ব ভারত পর্যন্ত দেখা যায়। প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:- ডানার রঙ বাদামী ও কালচে বাদামী। সামনের ডানার উভয়পৃষ্ঠে ও পিছনের ডানার নিম্নতলে সারিবদ্ধ সাদা ছোট ছোপ দেখা যায়। পিছনের ডানার নিম্নতলে ডিসকাল ছোপগুলি সাবটার্মিনাল ছোপগুলি অপেক্ষা বৃহদাকার এবং উক্ত সাব-টার্মিনাল সাদা ছোটগুলি টার্মেনের কিছুটা উপরে শেষ হয়েছে। শুঙ্গের শীর্যভাগে মুগুরাকৃতি অংশ (club) apiculus বর্তমান। পর্বতের পাদদেশ থেকে ১৭০০মিটার উচ্চতা পর্যন্ত উন্মুক্ত বনাঞ্চলে বসবাস করতে পছন্দ করে। ভারতএ এদের মে মাসে সবচেয়ে বেশি দেখা যায়। এরা মাটির কাছ দিয়ে ঊড়ে যায়। ঘাস এবং গুল্মের উপর দিয়ে ও তাদের উপর প্রায়শই অবস্থান করে। A Pictorial Guide Butterflies of Gorumara National Park (2013 সংস্করণ)। Department of Forests Government of West Bengal। পৃষ্ঠা 324।  Isaac, Kehimkar (২০১৬)। BHNS Field Guides Butterflies of India। Mumbai: Bombay Natural History Society। পৃষ্ঠা 89। আইএসবিএন 9789384678012।  "Aeromachus stigmata Moore, 1878 – Veined Scrub Hopper"। সংগ্রহের তারিখ ১৯ ডিসেম্বর ২০১৭।  Watson, E. Y. (১৮৯১)। Hesperiidae Indica: Being a Reprint of Descriptions of the Hesperiidae of India, Burma and Ceylon। Madras: Vest and Company। পৃষ্ঠা 74। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে কাটি ফিরকি সংক্রান্ত মিডিয়া রয়েছে।
দক্ষিণ অস্ট্রেলিয়া

দক্ষিণ অস্ট্রেলিয়া (ইংরেজি: South Australia, সংক্ষেপে SA) হলো অস্ট্রেলিয়ার দক্ষিণের মধ্যাঞ্চল নিয়ে গঠিত বিস্তৃত একটি অঙ্গরাজ্য। অস্ট্রেলিয়ার যেসব অঞ্চল ঊষর বা অনুর্বর ভূমি নিয়ে গঠিত তার অনেকাংশ এ অঞ্চলে অবস্থিত। মোট ৯৮৩,৪৮২ বর্গ কি.মি. (৩৭৯,৭২৫ বর্গ মাইল) আয়তনের এই অঙ্গরাজ্যটি অস্ট্রেলিয়ার অঙ্গরাজ্য ও অঞ্চলগুলোর মধ্যে চতুর্থ বৃহত্তম অঙ্গরাজ্য। এ অঙ্গরাজ্যে বসবাসকারী মোট জনসংখ্যার পরিমাণ ১.৭ মিলিয়ন। দেশটির অন্যান্য অঙ্গরাজ্যের তুলনায় এ অঙ্গরাজ্যে বেশিরভাগ লোকজন কেন্দ্রীয় অঞ্চলে বসবাস করে। সাউথ অস্ট্রেলিয়া অঙ্গরাজ্যের ৭৫ শতাংশের বেশি লোকজন এর রাজধানী অ্যাডিলেড এবং এর পার্শ্ববর্তী এলাকায় বসবাস করে। অন্যান্য কেন্দ্রীয় অঞ্চলে বসবাসকারী লোকসংখ্যার পরিমাণ তুলনামূলকভাবে কম। অস্ট্রেলিয়ার অন্যান্য সবকয়টি অঙ্গরাজ্যের সীমান্তগুলোর সাথে এর সংযোগ রয়েছে। "Wordwatch: Croweater"। ABC NewsRadio। ১৫ সেপ্টেম্বর ২০০৫ তারিখে মূল থেকে আর্কাইভ করা। সংগ্রহের তারিখ ১১ অক্টোবর ২০১১।  "3101.0 – Australian Demographic Statistics, Mar 2017"। Australian Bureau of Statistics। ২৭ সেপ্টেম্বর ২০১৭। সংগ্রহের তারিখ ১৬ অক্টোবর ২০১৭।  5220.0 – Australian National Accounts: State Accounts, 2010–11.
টে (বট)

টে একটি কৃত্রিম বুদ্ধিমত্তা সম্পন্ন চ্যাটারবট যা টুইটারে ব্যবহার হতো। এটি ২০১৬ সালের মার্চ মাসে মাইক্রোসফট কর্পোরেশন কর্তৃক তৈরি ও বের হয় আর বের হওয়ার ১৬ ঘণ্টার মধ্যেই এর টুইটার একাউন্টে আজেবাজে টুইট করার কারণে বন্ধ করে দেওয়া হয়। মাইক্রোসফট অনুসারে এটি হয়েছিল ট্রল করার কারণে যেখানে বটটিকে আক্রমণ করা হয় ও আজেবাজে টুইট করার ফাঁদে ফেলা হয়। টে বটটি তৈরি ও উন্নয়ন করেছিল মাইক্রোসফট রিসার্চ ও বিং এবং ইংরেজি বাক্য "thinking about you" এর শব্দগুলোর প্রথম অক্ষরগুলো নিয়ে এর নাম করা হয় "টে" (tay)। বটটি টুইটারে ২৩ মার্চ ২০১৬ তারিখে বের করা হয়। কিন্তু কিছুক্ষণ পরে ট্রলের কারণে টে বাজে টুইট শুরু করে যার ফলে বটটি অস্থায়ীভাবে বন্ধ করা হয়। টে বট পরিক্ষা করার সময় তা পুনরায় চালু হয়ে যায় ও আবার বাজে টুইট শুরু করে। একারণে পরবর্তীতে মাইক্রোসফট বটটির কার্যক্রম পুরোপুরি বন্ধ করে দেয়। Microsoft chatbot is taugh to swear on Twitter Microsoft's Tay Tweets Antisemitic Racism Hope Reese (মার্চ ২৪, ২০১৬)। [www.techrepublic.com/article/why-microsofts-tay-ai-bot-went-wrong "Why Microsoft's Tay AI Bot Went Wrong"] |ইউআরএল= এর মান পরীক্ষা করুন (সাহায্য)। Tech Republice।  "Clippy's Back: The Future of Microsoft Is Chatbots"। Bloomberg Businessweek। মার্চ ৩০, ২০১৬।  Tay, Microsoft's AI program, is back online দাপ্তরিক ওয়েবসাইট [অকার্যকর সংযোগ]. Archived Version টুইটার টে-এর টুইট (@TayandYou)
ল্যারি ওয়াল

ল্যারি ওয়াল (ইংরেজি: Larry Wall) (জন্ম: ২৭শে সেপ্টেম্বর, ১৯৫৪) একজন প্রোগ্রামার, ভাষাবিজ্ঞানী ও লেখক। তিনি ১৯৮৭ সালে পার্ল প্রোগ্রামিং ভাষা উদ্ভাবনের জন্য বিখ্যাত। ওয়াল ১৯৭৬ সালে সিয়াটল প্যাসিফিক বিশ্ববিদ্যালয় থেকে স্নাতক ডিগ্রি লাভ করেন। "The man behind the Perl - Things you might not know about Larry Wall"। বিল্টইনপার্ল (ইংরেজি ভাষায়)। ২৮ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২২ এপ্রিল ২০১৮।  প্রাতিষ্ঠানিক ওয়েবসাইট
জাভা সাগর

জাভা সাগর (ইংরেজি: Java Sea, ইন্দোনেশীয়: Laut Jawa) হলো ইন্দোনেশিয়ার সুন্ডা বালুচরের উপর অবস্থিত বিস্তীর্ণ এক অগভীর সাগর। এটি ইন্দোনেশিয়ার দ্বীপমালার মধ্যে অবস্থিত। এর উত্তরদিকে রয়েছে বোর্নিও দ্বীপ; দক্ষিণে রয়েছে জাভা দ্বীপ। সুমাত্রা দ্বীপ এর পশ্চিমদিকে অবস্থিত এবং পূর্বদিকে রয়েছে সুলাওয়েসি দ্বীপ। এর উত্তর-পশ্চিম অংশে অবস্থিত কারিমাতা প্রণালীর মাধ্যমে এটি দক্ষিণ চীন সাগরের সাথে যুক্ত হয়েছে।
আব্বাছিয়া উচ্চ বিদ্যালয়

আব্বাছিয়া উচ্চ বিদ্যালয় নেত্রকোণা জেলা সদরে অবস্থিত একটি মাধ্যমিক বিদ্যালয়। স্কুলটি নেত্রকোণা-কেন্দুয়া সড়কের পশ্চিমে এবং ৭নং কাইলাটি ইউনিয়ন পরিষদের দক্ষিণ পার্শে বালুয়াকান্দা বাজারে অবস্থিত। নেত্রকোণা উপজেলা পরিষদ থেকে এর দূরত্ব ৩ কিলোমিটার(দক্ষিণ দিকে)। বর্তমানে স্কুলটিতে ১০৬০ জন শিক্ষার্থী অধয়নরত রয়েছে। আব্বাছিয়া উচ্চ বিদ্য়ালয় নেত্রকোণা সদর উপজেলার একটি অন্যতম প্রাচীন একটি বিদ্যালয়। ১৯৬০ সালে তৎকালীন সংসদ সদস্য হাজী মুহাম্মদ আবু আব্বাছ স্থানীয় লোকজনের সহযোগীতায় বিদ্যালয়টি প্রতিষ্ঠা করেন। বিদ্যালয়ে পাঠদান কার্যক্রমে বাংলাদেশ জাতীয় পাঠ্যপুস্তক ও শিক্ষাক্রম বোর্ড কর্তৃক প্রণীত নীতিমালা অনুসরণ করা হয়। স্কুলটিতে শুধুমাত্র বাংলা মাধ্যমে পাঠদান করা হয় এবং ষষ্ট থেকে অষ্টম শ্রেণী পর্যন্ত একই পদ্ধতিতে পাঠদান সম্পন হয়। নবম ও দশম শ্রেনীতে মানবিক, ব্যবসায় শিক্ষা ও বিজ্ঞান এই তিন শাখায় পাঠ্যক্রম অনুযায়ী পাঠদান করা হয়। সকল শিক্ষার্থীকে স্কুল ইউনিফর্ম পরিধান করতে হয়। ছেলেঃ সাদা শার্ট, আকাশী রংয়ের প্যান্ট ও সাদা জুতা মেয়েঃ নীল সালোয়ার কামিজ, সাদা পায়জামা, সাদা ওড়না, সাদা বেন্ট ও সাদা জুতা বিদ্যালয়টিতে দুইটি প্রধান ভবন ও একটি সম্প্রসারিত ভবন রয়েছে। পূর্বপাশে অবস্থিত একটি দ্বিতল ভবন ও তার ঠিক পেছনেই রয়েছে পশ্চিম ভবন। সম্পসারিত ভবনটি দক্ষিণ পার্শ্বে অবস্থিত। স্কুলের মোট শিক্ষক ১৭ জন। স্কুল পরিচালনা কমিটি স্কুলটি পরিচালনা করেন। "List of Institutions" (XLS)। Ministry of Education। সংগ্রহের তারিখ জুলাই ১৫, ২০১৪।  উইকিমিডিয়া কমন্সে আব্বাছিয়া উচ্চ বিদ্যালয় সম্পর্কিত মিডিয়া দেখুন।
২০১৭ ওয়াশিংটন রেল দুর্ঘটনা

১৮ ডিসেম্বর, ২০১৭ সালে মার্কিন যুক্তরাষ্ট্রের রাজধানী শহর ওয়াশিংটনের, ডুপয়েন্টের কাছাকাছি অ্যামট্রাক ক্যাসকেড প্যাসেঞ্জার ট্রেন ৫০১ লাইনচ্যুত হয়। এটি ওয়াশিংটনের টাকোমার, দক্ষিণে নির্মিত একটি নতুন উদ্বোধনী যাত্রী রেলপথ, পয়েন্ট ডিফায়েন্স বাইপাসের দক্ষিণ-পশ্চিমে ছিল। ক্যাসকেড দ্বারা ব্যবহৃত পূর্বের রুটের তুলনায় বাইপাস দ্রুত গতির এবং কম সময়ে ভ্রমণের জন্য ডিজাইন করা হয়েছিল। ইন্টারস্টেট ৫ (আই -৫) উপর একটি রেলপথ সেতু অতিক্রম করার সময় ট্রেন এর চৌদ্দটি বগির মধ্যে ১৩ টি লাইনচ্যুত হয়। দক্ষিণ-পশ্চিমাঞ্চলীয় আই -৫-তে বেশ কয়েকটি গাড়ি চূর্ণবিচূর্ণ হয়েছে এবং ট্রেনের কমপক্ষে তিনজন মানুষ মারা গেছেন। ট্রেনটি পুরাতন রুটের সাথে নতুন রুটে একত্রিত হওয়ার সল্প দূরত্ব আগে দুর্ঘটনার কবলে পরে এবং লাইনচ্যুত হয়। পয়েন্ট ডিফায়েন্স বাইপাস ২০১০ থেকে ২০১৭ সালে নিসকুয়ালি নদী এবং টাকোমা মধ্যে পুগেট সাউন্ড বরাবর বিএনএসএফ মূল লাইন জন্য প্রতিস্থাপক বা বাইপাস হিসাবে নির্মিত হয়েছিল। $১৮১ মিলিয়ন খরচ করে বাইপাসটি, অভ্যন্তরীণ রুট যা আই-৫ অনুসরণ করে, ওয়াশিংটন স্টেট ডিপার্টমেন্ট অব ট্রান্সপোর্টেশন (WSDOT) দ্বারা সাউন্ড ট্রানজিট, আঞ্চলিক ট্রানজিট অথরিটির মালিকানাধীন রাস্তায় নির্মিত হয়েছিল। অ্যামট্রাক ক্যাসকেড পরিষেবাটি একটি চুক্তি অপারেটর হিসাবে অ্যামট্রাক সঙ্গে, ওয়াশিংটন স্টেট এবং পরিবহন ওরেগন ডিপার্টমেন্টের একটি যৌথ প্রচেষ্টা। ১৮ ডিসেম্বর লাইনচ্যুত হওয়ার পর, নির্বাচিত কর্মকর্তারা বাইপাস রেলপথের নিরাপত্তা নিয়ে প্রশ্ন তুলেছিলেন। "Amtrak Cascades - Southbound, Effective December 18, 2017" (পিডিএফ)। Amtrak।  Sailor, Craig (ডিসেম্বর ৯, ২০১৭)। "One of last great Washington train rides coming to an end"। The News Tribune। Tacoma, Washington। ২২ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ডিসেম্বর ১৮, ২০১৭।  "Point Defiance Bypass"। Sound Transit। ডিসেম্বর ২২, ২০১৭ তারিখে মূল থেকে আর্কাইভ করা। সংগ্রহের তারিখ ডিসেম্বর ১৮, ২০১৭।  "Statement on Amtrak Cascades derailment" (সংবাদ বিজ্ঞপ্তি)। Washington State Department of Transportation। ডিসেম্বর ১৮, ২০১৭। সংগ্রহের তারিখ ডিসেম্বর ১৮, ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Sailor, Craig (ডিসেম্বর ১৮, ২০১৭)। "It should have been a celebration for new $181 million train route. What went wrong?"। The News Tribune। সংগ্রহের তারিখ ডিসেম্বর ১৮, ২০১৭।
ইবনে আব্দুল হাদি

শামসুদ্দীন আবি আব্দিল্লাহ মুহাম্মাদ ইবনে আহমাদ ইবনে আব্দুল হাদি আল-মাকদিসি আল-হাম্বালী (আরবি: محمد بن عبد الهادي المقدسي) ইবনে আব্দুল হাদি নামে সমাধিক পরিচিত (দামেস্ক, ১৩০৫ (৭০৫ হিজরি) - ১৩৪৩ (৭৪৪ হিজরি)) লেভান্টের একজন প্রসিদ্ধ মুহাদ্দিস এবং হাম্বলী বিদ্বান ছিলেন। তার সবচেয়ে বড় পরিচয় হচ্ছে তিনি ছিলেন তৎকালীন কালের ইসলামী জ্ঞান বিজ্ঞানের সকল শাস্ত্রের মনীষী "মুজাদ্দিদ" ইবনে তাইমিয়াহ রহঃ এর ছাত্র। ইবনে আব্দুল হাদি নামের আরও একজন বিদ্বান ছিলেন, তারা দু'জনই এসেছিলেন একই পরিবার থেকে, তার নাম ছিল ইউসুফ বিন আব্দুল হাদি (মৃত্যু ৯০৯ হিজরি)। Ibn Kathir's Al-Bidaya wa al-Nihaya, Chapter Year 744, 10/14. Leaman, Oliver (২০০৬)। The Qur'an: An Encyclopedia। Taylor & Francis। পৃষ্ঠা 281। আইএসবিএন 0415326397।  Leder, S. (২০১২)। "Yūsuf b. ʿAbd al-Hādī"। brillonline.com। Encyclopaedia of Islam, Second Edition.। সংগ্রহের তারিখ জুন ৫, ২০১৪।  হাম্বলি মাযহাব
সিতারা বেগম

ডা. ক্যাপ্টেন সিতারা রহমান একজন নারী মুক্তিযোদ্ধা। ১৯৭১ সালের বাংলাদেশের স্বাধীনতা যুদ্ধে বিশেষ অবদানের জন্য তিনি বীর প্রতীক উপাধিতে ভূষিত হন। সিতারা রহমান ১৯৪৬ সালের ৫ সেপ্টেম্বর কিশোরগঞ্জে জন্ম সিতারা বেগমের। বাবা মোহাম্মদ ইসরাইল এবং মা হাকিমুন নেসা। তবে বৈবাহিক সূত্রে তিনি সিতারা রহমান নামে পরিচিত। এসময় তার বড় ভাই এটিএম হায়দারও সেনাবাহিনীতে কর্মরত ছিলেন। স্বাধিকার আন্দোলনের উত্তাল দিনগুলোতে কুমিল্লা সেনানিবাসে কর্মরত ছিলেন সিতারা।। তিন বোন ও দুই ভাইয়ের ভেতর তিনি ছিলেন তৃতীয় ।তার বাবা মোঃ ইসরাইল মিয়া পেশায় ছিলেন আইনজীবী। তার সাথে কিশোরগঞ্জে সিতারা বেগম শৈশব কাটান। সেখান থেকে মেট্রিক পাশ করার পর হলিক্রস কলেজে থেকে ইন্টারমিডিয়েট পাশ করেন এবং ঢাকা মেডিকেল কলেজে ভর্তি হন। ঢাকা মেডিকেল থেকে পাশ করার পর তিনি পাকিস্তান সেনাবাহিনীর সেনা মেডিকেলে (আর্মি মেডিকেল) লেফটেন্যান্ট হিসাবে যোগ দেন। ১৯৭০ সালের উত্তাল দিনগুলোতে সিতারা বেগম কুমিল্লা ক্যান্টনমেন্টে নিয়োজিত ছিলেন। সেই সময় তার বড় ভাই মুক্তিযোদ্ধা মেজর এ.টি. এম.হায়দার পাকিস্তান থেকে কুমিল্লায় বদলি হয়ে আসেন। তিনি কুমিল্লার ৩য় কমান্ডো ব্যাটেলিয়নে যোগ দেন। ১৯৭১ সালের ফেব্রুয়ারিতে সিতারা ও তার ভাই হায়দার ঈদের ছুটি পালন করার জন্য তাদের কিশোরগঞ্জের বাড়িতে যান।কিন্তু সেই সময়ে দেশ জুড়ে অসহযোগ আন্দোলন শুরু হয়ে গেছে।হায়দার তার বোনকে ক্যান্টনমেন্টে আর ফিরে না যাবার জন্য বলেন।পরবর্তিতে তিনি তার বোন সিতারা, বাবা-মা ও কয়েকজন মুক্তিযোদ্ধাকে পার্শবর্তী দেশ ভারতে পাঠান। কিশোরগঞ্জ থেকে মেঘালয়ে পৌছাতে প্রায় দুই সপ্তাহ সময় লেগে যায়। যুদ্ধাহত মুক্তিযোদ্ধাদের চিকিৎসার জন্য মেলাঘরে বাংলাদেশ ফিল্ড হাসপাতাল নামে ৪৮০ শয্যার একটি হাসপাতাল ছিলো। ঢাকা মেডিকেলের শেষ বর্ষের অনেক ছাত্র সেখানে ছিলো। ক্যাপ্টেন ডা. সিতারা সেক্টর-২ এর অধীনে সেখানের কমান্ডিং অফিসার ছিলেন। তাকে নিয়মিত আগরতলা থেকে ঔষধ আনার কাজ করতে হতো। হাসপাতালে একটি অপারেশন থিয়েটার ছিলো। যুদ্ধাহত মুক্তিযোদ্ধা, বাঙালি ছাড়াও সেখানে ভারতীয় সেনাবাহিনীর লোকজন চিকিৎসাসেবা নিত। ১৯৭১ সালের ১৬ ডিসেম্বর ডঃ সিতারা রেডিওতে বাংলাদেশ স্বাধীন হবার সংবাদ শুনে ঢাকা চলে আসেন। পরবর্তীতে ১৯৭৫ সালে তার ভাই মেজর হায়দার নিহত হলে ডা. সিতারা ও তার পরিবার বাংলাদেশ ছেড়ে চলে যান এবং মার্কিন যুক্তরাষ্ট্রে স্থায়ীভাবে থাকা শুরু করেন। ১৯৭১ সালে মহান মুক্তিযুদ্ধে ক্যাপ্টেন ডা: সিতারা বেগমের অবদানের জন্য তৎকালীন সরকার তাকে ‘বীর প্রতীক’ উপাধিতে ভূষিত করে। তারামন বিবি (বীর প্রতীক) "তোমাদের এ ঋণ শোধ হবে না"। দৈনিক প্রথম আলো। ১৩ জুন ২০১১। ২০১৭-০৪-০৯ তারিখে মূল থেকে আর্কাইভ করা। সংগ্রহের তারিখ ২৪ অক্টোবর ২০১৭।  "আমি শেখ হাসিনারও শুভানুধ্যায়ী : জাফরুল্লাহ চৌধুরী"। দৈনিক প্রথম আলো। ১৭ এপ্রিল ২০১৬। সংগ্রহের তারিখ ২৩ অক্টোবর ২০১৭।  এই নিবন্ধে দৈনিক প্রথম আলোতে ১৩-০২-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)।
সিলেটি (দ্ব্যর্থতা নিরসন)

সিলেটি বলতে বোঝানো হতে পারে - সিলেটি জনগণ - মূলত সিলেটি ভাষায় কথা বলে এবং বাংলাদেশের সিলেট বিভাগ এবং ভারতের রাজ্য আসামের বরাক উপত্যকায় বাস করে; সিলেটি ভাষা - বাংলাদেশের উত্তর পূর্বাঞ্চলের সিলেট অঞ্চল এবং ভারতের বরাক উপত্যকায় প্রচলিত উপভাষা; সিলেট নাগরী লিপি - বাংলাদেশের সিলেট অঞ্চলে ব্যবহৃত একটি লেখ্য লিপি। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
বট (দ্ব্যর্থতা নিরসন)

উইকিঅভিধানে বট শব্দটি খুঁজুন। বট একটি উদ্ভিদের প্রজাতি। বট দ্বারা আরও বোঝানো হতে পার: উইকিপিডিয়ার স্বয়ংক্রিয় প্রোগ্রাম সম্পর্কে জানতে উইকিপিডিয়া:বট দেখুন ইন্টারনেট বট- একধরনের সফটওয়্যার এপ্লিকেশন যা স্বয়ংক্রিয়ভাবে ইন্টারনেটে বিভিন্ন কাজ করে থাকে। চ্যাটারবট- একধরনের প্রোগ্রাম যা স্বয়ংক্রিয়ভাবে বিভিন্ন প্রশ্নের উত্তর দেওয়ার কাজ করে। বট টেংরা- মাছের প্রজাতি। বট শিংঘী- মাছের প্রজাতি। লতা বট-উদ্ভিদের প্রজাতি। রোবট (দ্ব্যর্থতা নিরসন) এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
ইমাম আল-মুযানী

ইমাম আল-মুযানী রহঃ (আবু ইব্রাহিম ইসমা'ইল ইবনে ইয়াহইয়া আল-মুযানী) একজন প্রসিদ্ধ ইসলামী আইনবিদ এবং ধর্মতত্ত্বের পণ্ডিত ছিলেন। শাফি'ঈ ফিকহের একজন নেতৃস্থানীয় স্কলার ছিলেন। তিনি ছিলেন কায়রোর অধিবাসী। ইমাম শাফি'ঈ রহঃ এর খুব কাছের ছাত্র ছিলেন তিনি। তাকে যেসব উপাধিতে ডাকা হয় সেগুলো হচ্ছে, আল-ইমাম, আল-'আল্লামাহ, ফাকিহুল মিল্লাহ এবং 'আলাম আয-যাহেদ। তিনি বিশেষ পারদর্শী ছিলেন বিচারিক রায় সংক্রান্ত বিদ্যায় এবং তাকে ইমাম শাফি'ঈ রহঃ এর (আইনবিজ্ঞানের) উত্তরাধিকারী হিসেবে বিবেচনা করা হয়ে থাকে। ইমাম শাফি'ঈ রহঃ তার ব্যাপারে বলেন, "আল-মুযানী হচ্ছে আমার ফিকহী ধারার পতাকা-বাহক"। তিনি কঠিন ভাবে দুনিয়াবিরাগী এক দীর্ঘ জীবন অতিবাহিত করবার পর ৮৯ বছর বয়সে ২৬৪ হিজরির ২৪ রামাদান তারিখে মৃত্যুকে আলিঙ্গন করেন। তাকে ইমাম শাফি'ঈ রহঃ এর পাশে সমাহিত করা হয়। তিনি আমাদের জন্য রেখে গেছেন বহু গুরুত্বপূর্ণ কাজ, তার বিখ্যাত কাজগুলোর মধ্যে উল্লেখযোগ্য হচ্ছে, ইমাম শাফি'ঈ রহঃ রচিত কিতাবুল উম্ম এর সংক্ষেপকরণ, ধর্মতত্ত্বের ওপর রচনা করেছেন শারহুস সুন্নাহ, যা সুন্নাহ অনুসরণকারীদের জন্য বিশেষ গুরুত্বপূর্ণ। তার অন্যান্য গুরুত্বপূর্ণ কাজগুলো হচ্ছে, আল জামি'উল কাবীর, আল-সাগীর, আল-মানসুর, আল-তারগীব ফিল 'ইল্ম, আল-মাসা'ইল আল-মু'তাবারা, এবং আল-ওয়াসা'ইক। তিনি সুপরিচিত তার বিখ্যাত কিছু তর্ক-বিতর্কের জন্য, যেগুলো আইনবিদ্যাকে কেন্দ্র করে হয়েছিল, তার বেশিরভাগ ডিবেট ছিল হানাফি আইনবিদদের সাথে। তিনি ছিলেন হানাফি ফিকহের অন্যতম শ্রেষ্ঠ স্কলার আবু জাফর আত-তাহাবী রহঃ এর চাচা। "الكتب - سير أعلام النبلاء - الطبقة الرابعة عشر - المزني- الجزء رقم12"। library.islamweb.net। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৫ নভেম্বর ২০১৭।